CELEX: 32012R0190
Language: sl
Date: 2012-03-07 00:00:00
Title: Izvedbena uredba Komisije (EU) št. 190/2012 z dne 7. marca 2012 o nedodelitvi pomoči za zasebno skladiščenje oljčnega olja v okviru razpisnega postopka, odprtega z Izvedbeno uredbo (EU) št. 111/2012

8.3.2012   
            
            
               SL
            
            
               Uradni list Evropske unije
            
            
               L 69/11
            
         IZVEDBENA UREDBA KOMISIJE (EU) št. 190/2012
   z dne 7. marca 2012
   o nedodelitvi pomoči za zasebno skladiščenje oljčnega olja v okviru razpisnega postopka, odprtega z Izvedbeno uredbo (EU) št. 111/2012
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 43(d) v povezavi s členom 4 Uredbe,
   ob upoštevanju naslednjega:
   
               (1)
            
            
               Izvedbena uredba Komisije (EU) št. 111/2012 z dne 9. februarja 2012 o začetku razpisnega postopka za pomoč za zasebno skladiščenje oljčnega olja (2) določa dve razpisni podobdobji.
            
         
               (2)
            
            
               V skladu s členom 13(1) Uredbe Komisije (ES) št. 826/2008 z dne 20. avgusta 2008 o skupnih pravilih za dodelitev pomoči za zasebno skladiščenje za nekatere kmetijske proizvode (3) Komisija na podlagi ponudb, ki jih priglasijo države članice, bodisi določi najvišji znesek pomoči bodisi ga ne določi.
            
         
               (3)
            
            
               Po pregledu ponudb, vloženih ob drugem delnem povabilu k oddaji ponudb, je primerno, da se ne dodeli nobena pomoč za zasebno skladiščenje oljčnega olja za razpisno podobdobje, ki se konča 1. marca 2012.
            
         
               (4)
            
            
               Da bi se dal hiter znak za trg in se zagotovilo učinkovito upravljanje ukrepa, mora ta uredba začeti veljati na dan objave v Uradnem listu Evropske unije.
            
         
               (5)
            
            
               Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov –
            
         SPREJELA NASLEDNJO UREDBO:
   Člen 1
   Za razpisno podobdobje, ki se konča 1. marca 2012, v okviru razpisnega postopka, odprtega z Izvedbeno uredbo (EU) št. 111/2012, se za proizvode iz Priloge k navedeni uredbi ne dodeli nobena pomoč.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. marca 2012
      
         
            Za Komisijo V imenu predsednika
         
         José Manuel SILVA RODRÍGUEZ
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 37, 10.2.2012, str. 55.
   
      (3)  UL L 223, 21.8.2008, str. 3.